section_heading: Embargo na uvoz oružja
paragraph_text: 25. rujna 1991., Vijeće sigurnosti Ujedinjenih naroda je usvojilo Rezoluciju 713 o nametanju embarga na uvoz svih vrsta oružja i vojne opreme u Jugoslaviju. Embargo je bio najviše na štetu Armije Republike Bosne i Hercegovine i Hrvatskog vijeća obrane, jer je srpska strana naslijedila velik dio arsenala Jugoslavenske narodne armije.<ref>Srebrenica Report point 492 Više od 55 % skladišta oružja i vojarni bivše Jugoslavije bili su smješteni u Bosni i Hercegovini zbog brdskog terena, u očekivanju gerilskog rata. Mnoge od tih tvornica su bile pod kontrolom Srba, kao što je UNIS PRETIS u Vogošći, a druge nisu mogle raditi zbog nedostatka električne energije i sirovina. Vlada Republike Bosne i Hercegovine lobirala je za ukidanje embarga, ali tome su se protivile Velika Britanija, Francuska i Rusija. Američki prijedlozi nastavili su njihovu politiku, poznatu kao Lift and strike (pomoć i udar). Američki kongres je donio dvije rezolucije, koje pozivaju na ukidanje embarga, ali na obje, predsjednik Bill Clinton je uložio veto, zbog straha od stvaranja raskola između SAD-a i spomenutih zemalja.